CELEX: 62010TN0431
Language: lt
Date: 2010-09-24 00:00:00
Title: Byla T-431/10: 2010 m. rugsėjo 24 d. pareikštas ieškinys byloje Nencini prieš Parlamentą

20.11.2010   
            
            
               LT
            
            
               Europos Sąjungos oficialusis leidinys
            
            
               C 317/40
            
         2010 m. rugsėjo 24 d. pareikštas ieškinys byloje Nencini prieš Parlamentą
   
   (Byla T-431/10)
   ()
   2010/C 317/72
   Proceso kalba: italų
   
      Šalys
   
   
      Ieškovas: Richardo Nencini (Florencija, Italija), atstovaujamas advokato F. Bertini
   
      Atsakovas: Europos Parlamentas
   
      Ieškovo reikalavimai
   
   Ieškovas Bendrojo Teismo prašo:
   
               —
            
            
               Visų pirma, dėl ieškinyje nurodytų pagrindų, panaikinti 2010 m. liepos 16 d. Europos Parlamento generalinio sekretoriaus sprendimą, skirtą Riccardo Nencini; 2010 m. rugpjūčio 4 d. Europos Parlamento Finansų generalinio direktorato generalinio direktoriaus pranešimą Nr. 312331, skirtą Riccardo Nencini ir, prireikus, kitus susijusius ir (arba) prieš tai šioje byloje apskųstus dokumentus.
            
         
               —
            
            
               Nepatenkinus pirmojo reikalavimo, panaikinti ginčijamą sprendimą ir grąžinti klausimą nagrinėti Europos Parlamento generaliniam sekretoriatui, kad šis iš naujo teisingai nustatytų ginčijamą sumą.
            
         
               —
            
            
               Bet kuriuo atveju priteisti iš Europos Parlamento bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamas savo ieškinį ieškovas, 1994-1999 m. Europos Parlamento kadencijos narys, nurodo šiuos pagrindus:
   
               —
            
            
               Pažeistos kalbų vartojimą Europos bendrijoje reglamentuojančios taisyklės ir atitinkamai teisės į teisingą teismo procesą bei veiksmingos teisminės gynybos principas, nes abu ginčijami dokumentai turėjo būti surašyti italų kalba, t. y. ieškovo pilietybės valstybės narės kalba.
            
         
               —
            
            
               Reikalavimas dėl tariamai grąžintinos sumos yra nepriimtinas, nes suėjo teisės reikalauti grąžinti tariamą įsiskolinimą senaties terminas.
            
         
               —
            
            
               Pažeisti rungimosi ir veiksmingos teisminės gynybos principai. Šiuo atžvilgiu teigiama, kad ieškovo atveju Europos Parlamento generalinis sekretorius galutinį sprendimą priėmė faktinių aplinkybių ir teisinių pagrindų, kurie iš dalies skiriasi nuo tų, kuriais buvo remtasi ir apie kuriuos anksčiau buvo pranešta ieškovui, pagrindu.
            
         
               —
            
            
               Pažeistos Europos Parlamento nariams mokamas išmokas reglamentuojančios taisyklės, kiek tai susiję su kelionės išmokomis, nes nebuvo atsižvelgta į tai, jog tuo metu, kai ieškovas buvo Europos Parlamento narys, jis gyveno Romoje. Iš tiesų šiame mieste, kuris, kaip žinoma, yra Italijos sostinė ir nacionalinės politikos centras, Riccardo Nencini nuolat vykdė savo politinę veiklą kaip savo politinės partijos nacionalinis atstovas.
            
         
               —
            
            
               Pažeistos Europos Parlamento nariams mokamas išmokas reglamentuojančios taisyklės, kiek tai susiję su sekretoriato veikla. Ieškovas papildomai nurodo, kad visiems jo sekretorių paslaugas teikusiems asmenims jis pervedė visas šiuo tikslu numatytas išmokas ir sau nepasiliko jokios sumos.
            
         Galiausiai ieškovas nurodo, kad pažeistas bendrasis proporcingumo principas.